Diari Oficial de la Generalitat Valenciana


Sumari del DOGV 3793, del 14-07-2000 (2000/5541)

RESOLUCIÓ de 2 de maig de 2000 del director general de Transports, per la qual s'estableix la dotació econòmica per a l'any 2000 a la Cambra de Comerç, Indústria i Navegació d'Alacant.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3793

Data del DOGV
:   14-07-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/5541


Data del document
:   02-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * cambra de comerç i indústria
    * pressupost

RESOLUCIÓ de 2 de maig de 2000 del director general de Transports, per la qual s'estableix la dotació econòmica per a l'any 2000 a la Cambra de Comerç, Indústria i Navegació d'Alacant. [2000/M5541]
  
El conveni marc de col·laboració entre la Generalitat Valenciana, per mitjà de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació d'Alacant, per al desenvolupament d'activitats que potencien i consoliden a Alacant l'activitat del transport estableix, en les clàusules quarta i cinquena, que el director general de Transports fixarà mitjançant resolucions anuals l'import de la dotació econòmica per a cada exercici durant el termini de vigència del conveni que és fins al 31 de desembre de l'any 2002.
  
De conformitat amb el que s'ha exposat anteriorment, resolc:
  
Primer
  
Fixar la dotació econòmica global corresponent a l'exercici de 2000 per al desenvolupament del conveni marc, en la quantitat de set milions tres-centes trenta-tres mil tres-centes trenta-tres pessetes (7.333.333 PTA/44388,22 euros); de les quals la Conselleria d'Obres Públiques, Urbanisme i Transports aportarà el 75% (5.500.000 PTA/33797,67 euros) i la Cambra Oficial de Comerç, Indústria i Navegació d'Alacant el 25% (1.833.333 PTA/11549,55 euros) que resta.
  
La consignació pressupostària per a efectuar la despesa es farà a càrrec del programa 513.30, capítol IV, línia: promoció del transport públic dels pressupostos de la Generalitat Valenciana per a l'any 2000.
  
Segon
  
La forma en què la Conselleria d'Obres Públiques, Urbanisme i Transports farà efectiva la dotació econòmica corresponent a l'exercici 2000 serà mitjançant la justificació de la despesa efectuada; i el pagament per part de la Conselleria d'Obres Públiques, Urbanisme i Transports el farà a mesura que la Cambra Oficial de Comerç, Indústria i Navegació d'Alacant justifique correctament la despesa realitzada.
  
Tercer
  
Les activitats que cal fer en el present exercici se sotmetran a les línies d'actuació previstes en la clàusula tercera del conveni marc i seran les següents:
  
1) Anàlisi detallada de les empreses de transport de mercaderies, incidint especialment en qüestions com el tipus d'activitat que desenvolupen, l'àmbit de prestació dels seus serveis i les destinacions que ofereixen.
  
2) Accions de foment en matèria de cooperació interempresarial tant en l'àmbit nacional com internacional.
  
3) Assessorament en matèries legals, tècniques i administratives d'interés per al sector.
  
4) Promoure la participació de les empreses en certàmens dirigits al sector del transport.
  
5) Activitats de formació especialment dirigides a les persones que desenvolupen la seua activitat en el sector.
  
6) Promoure el transport a Alacant, a fi d'animar l'industrial a la contractació del transport alacantí. Aquesta promoció es portarà a terme per mitjà de jornades i seminaris divulgatius.
  
7) Divulgar la posició geoestratègica d'Alacant a fi que es configure com a centre logístic de la província.
  
8) Promoure la incorporació de noves tecnologies tendents a millorar la gestió i la capacitat de comercialització.
  
La no realització de les activitats previstes podrà donar lloc a la devolució dels imports percebuts, més els interessos de demora legalment establits.